
25 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 157 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση άδειας Ιδιωτικού Ινστιτούτου Επαγ¬ 
γελματικής Κατάρτισης με διακριτικό τίτλο «Ι.Ι.Ε.Κ. 
ΣΜΑΡΝΑΚΗ» λόγω ένταξης νέων ειδικοτήτων κα¬ 
τάρτισης. 

2 Ειδικός Κατάλογος ιατρών του άρθρου 16 παρ. 2 
του «Κώδικα Νόμων για την Υγεία και την Ασφά¬ 
λεια των εργαζομένων» (Κ.Ν.Υ.Α.Ε.), που κυρώθη¬ 
κε με το άρθρο πρώτο του ν. 3850/2010 «Κύρωση 
του Κώδικα νόμων για την υγεία και την ασφάλεια 
των εργαζομένων» (ΦΕΚ Α' 84) όπως αυτό συ¬ 
μπληρώθηκε και ισχύει. 

3 Έγκριση του Ειδικού Κανονισμού Λιμένα Ιερισσού 
με αριθμ. 29 «Καθορισμός χώρου αγκυροβολιάς 
στη θαλάσσια περιοχή Νέου Μαρμαρά Χαλκιδι- 
κής». 

4 Έγκριση, προκήρυξη, ανάθεση, εκτέλεση και κα¬ 
τανομή των δαπανών διενέργειας στατιστικών 
εργασιών για τις ανάγκες των οικονομικών και 
βραχυχρόνιων δεικτών, καθώς και έγκριση χρησι¬ 
μοποίησης στατιστικών οργάνων και καθορισμός 
αμοιβής τους, κατά το έτος αναφοράς 2017. 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην Φ.21250/52167/Δ9/ 
13645/29-12-2016 απόφαση του Υφυπουργού 
Εργασίας, Κοινωνικής Ασφάλισης και Κοινωνι¬ 
κής Αλληλεγγύης που δημοσιεύθηκε στο ΦΕΚ 
4317/30-12-2016 (τ.Β'). 


ΑΠΟΦΑΣΕΙΣ 

Αριθμ. 4755/Κ1 (1) 

Τροποποίηση άδειας Ιδιωτικού Ινστιτούτου 
Επαγγελματικής Κατάρτισης με διακριτικό τίτλο 
«Ι.Ι.Ε.Κ. ΣΜΑΡΝΑΚΗ» λόγω ένταξης νέων ειδικο¬ 
τήτων κατάρτισης. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΙΑ ΒΙΟΥ ΜΑΘΗΣΗΣ ΚΑΙ ΝΕΑΣ ΓΕΝΙΑΣ 
ΤΟΥ ΥΠΟΥΡΓΕΙΟΥ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 3879/2010 (ΦΕΚ 163/Α7 
21 -9-2010) «Ανάπτυξη της Δια Βίου Μάθησης και λοιπές 
διατάξεις», ιδίως τα άρθρα 2,6,12, όπως τροποποιήθη¬ 
καν ή αντικαταστάθηκαν και ισχύουν. 

2. Τις διατάξεις του ν. 4093/2012 (ΦΕΚ 222/Α7 
12-11-2012) «Έγκριση Μεσοπρόθεσμου Πλαισίου Δημο¬ 
σιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016», άρ¬ 
θρο πρώτο, παράγραφος Θ, υποπαράγραφοι Θ3, Θ4, Θ5, 
Θ6, Θ10, Θ15, Θ17, Θ18 και Θ19, όπωςτροποποιήθηκαν 
και ισχύουν. 

3. Τις διατάξεις του ν. 4186/2013 (ΦΕΚ 193/Α7 
17-9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» άρθρα 17 έως 27, 31, 38, 
44,47, όπως τροποποιήθηκαν και ισχύουν. 

4. Τις διατάξεις του κεφαλαίου Ε, άρθρο 30 του 
ν. 4111/2013 (ΦΕΚ 18/Α725-1-2013). 

5. Την με αριθμ. 151678/ΙΑ/2012 (ΦΕΚ 3324/Β7 
12-12-2012) απόφαση «Καθορισμός απαιτούμενων δι- 

καιολογητικών για τη χορήγηση, την τροποποίηση και 
την επικαιροποίηση άδειας Ιδιωτικού Σχολείου Πρωτο¬ 
βάθμιας και Δευτεροβάθμιας εκπαίδευσης Κολλεγίου, 
Φροντιστηρίου και Κέντρου Ξένων Γλωσσών, Ιδιωτικού 
Ινστιτούτου Επαγγελματικής Κατάρτισης (Ι.Ι.Ε.Κ), Κέντρου 
Δια Βίου Μάθησης Επιπέδου Ένα και Κέντρου Δια Βίου 
Μάθησης Επιπέδου Δύο σε φυσικά, νομικά πρόσωπα, 
ενώσεις προσώπων και ΝΠΔΔ.». 

6. Τις διατάξεις του ν. 4218/2013 (ΦΕΚ 268/Α7 
10-12-2013) άρθρο 6, παράγραφος 3, «Θέματα Ιδιωτικής 
εκπαίδευσης». 

7. Την με αριθμ. 10131/ΙΑ/2012 (ΦΕΚ 3057/Β7 
18-11-2012) απόφαση «Καθορισμός διαδικασίας της 
υποβολής των προγραμμάτων σπουδών ιδιωτικού σχο¬ 
λείου Πρωτοβάθμιας και Δευτεροβάθμιας εκπαίδευσης, 
Κολλεγίου, Ιδιωτικού Ινστιτούτου Επαγγελματικής Κα¬ 
τάρτισης (Ι.Ι.Ε.Κ.), Κέντρου Δια Βίου Μάθησης Επιπέδου 
Ένα και Κέντρου Δια Βίου Μάθησης Επιπέδου Δύο». 

8. Την με αριθμ. 34566/ΙΑ/2013 (ΦΕΚ 756/Β73-4-2013) 
απόφαση «Τροποποίηση της αριθμ. 10135/2012 υπουρ¬ 
γικής απόφασης «Καθορισμός ποσού παραβολών και 
χρηματικών ποσών για παρόχους ιδιωτικής εκπαίδευ¬ 
σης και κατάρτισης κατά την παράγραφο Θ του πρώτου 
άρθρου του ν. 4093/2012». 

9. Τις διατάξεις του ν. 4229/2014 (ΦΕΚ 8/Α710-1-2014) 
«Άδεια εγκατάστασης και λειτουργίας χώρου παραστά¬ 
σεων - Άδεια παράστασης και άλλες διατάξεις» άρθρο 
11 «Ρυθμίσεις θεμάτων αρμοδιότητας του Υπουργείου 
Παιδείας και Θρησκευμάτων», παρ. 1 «Θέματα Φορέων 
Εκπαίδευσης», περίπτωση 3. 

10. Το π.δ. 114/2014 (ΦΕΚ 181 /Α729-8-20124) «Οργα¬ 
νισμός Υπουργείου Παιδείας και Θρησκευμάτων». 

11 .Το π.δ. 70/2015 (ΦΕΚ 114/Α722-9-2015) περί Ανα¬ 
σύστασης Υπουργείων. 

12. Την με αριθμ. 178761 /Γ2/2015 (ΦΕΚ 803/ΥΘΔΔ/ 
10-11-2015) απόφαση «Διορισμός Γενικού Γραμματέα 
Διά Βίου Μάθησης και Νέας Γενιάς, του Υπουργείου Πο¬ 
λιτισμού, Παιδείας και Θρησκευμάτων». 

13. Την υπ' αριθμ. 7010/3-7-2014 (ΦΕΚ 1878/Β7 
10-7-2014) άδεια ιδιωτικού Ι.Ε.Κ με τον διακριτικό τίτλο 
«Ι.Ι.Ε.Κ. ΣΜΑΡΝΑΚΗ». 

14. Την με αριθμ. 222013/Κ1 /27-12-2016 αίτηση τρο¬ 
ποποίησης αδείαςτου ΦΥΣΙΚΟΥ προσώπου με την επω¬ 
νυμία «ΣΜΑΡΝΑΚΗΣ ΚΩΝΣΤΑΝΤΙΝΟΣ ΕΥΘΥΜΙΟΣ» με 
τα συνημμένα σε αυτή προβλεπόμενα δικαιολογητικά 
σχετικά με την ένταξη νέων παρεχόμενων ειδικοτήτων 
κατάρτισης του Ι.Ι.Ε.Κ.. 

15. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

Την τροποποίηση της υπ'αριθμ. 7010/3-7-2014 (ΦΕΚ 
1878/Β710-7-2014) άδειας Ιδιωτικού Ινστιτούτου Επαγ¬ 
γελματικής Κατάρτισης με το διακριτικό τίτλο «Ι.Ι.Ε.Κ. 
ΣΜΑΡΝΑΚΗ» που χορηγήθηκε στο ΦΥΣΙΚΟ ΠΡΟΣΩΠΟ 
με την επωνυμία «ΣΜΑΡΝΑΚΗΣ ΚΩΝ/ΝΟΣ ΕΥΘΥΜΙΟΣ». 

Η τροποποίηση αδείας συνίσταται στην έγκριση δέκα 
τεσσάρων (14) νέων παρεχόμενων από το Ι.Ι.Ε.Κ. ειδικο¬ 
τήτων, εκ των θεσμικά προβλεπομένων, οι οποίες προ- 
σαρτώνται επί του παραρτήματοςτης Αδείας με απόφα¬ 


ση του Προϊσταμένου της αρμόδιας για την αδειοδότηση 
Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Ιανουάριου 2017 

Ο Γενικός Γραμματέας 

Δια Βίου Μάθησης και Νέας Γενιάς 

ΠΑΥΣΑΝΙΑΣ ΠΑΠΑΓΕΩΡΓΙΟΥ 


Αριθμ. 1592/58 (2) 

Ειδικός Κατάλογος ιατρών του άρθρου 16 παρ. 2 
του «Κώδικα Νόμων για την Υγεία και την Ασφά¬ 
λεια των εργαζομένων» (Κ.Ν.Υ.Α.Ε.), που κυρώ¬ 
θηκε με το άρθρο πρώτο του ν. 3850/2010 «Κύ¬ 
ρωση του Κώδικα νόμων για την υγεία και την 
ασφάλεια των εργαζομένων» (ΦΕΚ Α' 84) όπως 
αυτό συμπληρώθηκε και ισχύει. 

Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 90 του κώδικα που κυρώ¬ 
θηκε με το π.δ. 63/2005 «Κώδικας νομοθεσίας για την 
Κυβέρνηση και τα Κυβερνητικά όργανα» (ΦΕΚ Α' 98). 

2. Τις διατάξεις του άρθρου 16 παρ. 2Α περ. β' του 
«Κώδικα Νόμων για την Υγεία και την Ασφάλεια των 
Εργαζομένων» (Κ.Ν.Υ.Α.Ε.), που κυρώθηκε με το άρθρο 
πρώτο του ν. 3850/2010 «Κύρωση του Κώδικα νόμων 
για την υγεία και την ασφάλεια των εργαζομένων» (ΦΕΚ 
Α' 84) όπως προστέθηκε με το άρθρο 29 παρ. 2 του 
ν. 3996/2011 «Αναμόρφωση του Σώματος Επιθεωρητών 
Εργασίας, ρυθμίσεις θεμάτων Κοινωνικής Ασφάλισης και 
άλλες διατάξεις» (ΦΕΚ Α' 170). 

3. Τις διατάξεις των άρθρων 13,14,15 του ν. 2690/1999 
«Κύρωση του κώδικα Διοικητικής διαδικασίας και άλλες 
διατάξεις» (ΦΕΚ Α' 45). 

4. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(ΦΕΚ Α' 180) όπως έχει τροποποιηθεί και ισχύει. 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

7. Τις διατάξεις του άρθρου 26 του «Κώδικα Νόμων 
για την Υγεία και την Ασφάλεια των εργαζομένων» 
(Κ.Ν.Υ.Α.Ε.), που κυρώθηκε με το άρθρο πρώτο του 
ν. 3850/2010 «Κύρωση του Κώδικα νόμων για την υγεία 
και την ασφάλεια των εργαζομένων» (ΦΕΚ Α' 84) και του 
άρθρου 25 του π.δ. 368/1989 «Οργανισμός Υπουργείου 
Εργασίας» (ΦΕΚ Α' 163). 

8. Την με αριθμ. 5/29-11 -2016 γνώμη του Συμβουλίου 
Υγείας και Ασφάλειας των εργαζομένων (Σ.Υ.Α.Ε.), απο¬ 
φασίζουμε: 







Τεύχος Β' 157/25.01.2017 

Άρθρο 1 
Σκοπός 

Σκοπός της παρούσας απόφασης είναι ο καθορισμός 
της διαδικασίας και του τρόπου σύνταξης του Ειδικού 
Καταλόγου στον οποίο εγγράφονται οι ιατροί του άρ¬ 
θρου 16, παρ. 2 του «Κώδικα Νόμων για την Υγεία και την 
Ασφάλεια των εργαζομένων» (Κ.Ν.Υ.Α.Ε.), που κυρώθηκε 
με το άρθρο πρώτο του ν. 3850/2010 (ΦΕΚ Α' 84) όπως 
αυτό συμπληρώθηκε και ισχύει, η αρμόδια υπηρεσία 
για τη συγκρότηση και την τήρησή του, οι ειδικότερες 
προϋποθέσεις, οι προθεσμίες και ο τρόπος υποβολής 
των αιτήσεων για την εγγραφή των ιατρών σε αυτόν, ο 
τρόπος τήρησής του και κάθε άλλο σχετικό θέμα που 
αφορά σε αυτόν. 

Άρθρο 2 

Ειδικός Κατάλογος ιατρών 

του άρθρου 16 παρ. 2 του Κ.Ν.Υ.Α.Ε. 

1. Στον Ειδικό Κατάλογο εντάσσονται οι ιατροί οι οποί¬ 
οι κατ'εξαίρεση έχουν δικαίωμα να ασκούν καθήκοντα 
ιατρού εργασίας σύμφωνα με το άρθρο 16, παρ. 2 του 
Κ.Ν.Υ.Α.Ε. όπως αυτό συμπληρώθηκε και ισχύει. 

2. Μετά την ολοκλήρωση όλων των προβλεπόμενων 
διαδικασιών ο Ειδικός Κατάλογος θεωρείται οριστικός. 
Στον Ειδικό Κατάλογο καταχωρούνται τα απαραίτητα 
στοιχεία των ιατρών. 

Άρθρο 3 

Αρμόδια υπηρεσία για τη συγκρότηση 
και την τήρηση του Ειδικού Καταλόγου 

1. Αρμόδια υπηρεσία για την κατάθεση των δικαιο- 
λογητικών, τη σύνταξη και την τήρηση του Ειδικού Κα¬ 
ταλόγου είναι η Διεύθυνση Ασφάλειας και Υγείας στην 
Εργασία (Δ.Α.Υ.Ε.) του Υπουργείου Εργασίας, Κοινωνι¬ 
κής Ασφάλισης και Κοινωνικής Αλληλεγγύης. Για τη σύ¬ 
νταξη του Ειδικού Καταλόγου η Δ.Α.Υ.Ε. υποστηρίζεται 
από επιτροπή αποτελούμενη από δύο υπαλλήλους της, 
δύο υπαλλήλους του Σώματος Επιθεώρησης Εργασίας 
(Σ.ΕΠ.Ε) και έναν υπάλληλο της Δ/νσης Πληροφορικής 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. Έργο της επιτροπής, είναι η 
συγκέντρωση και ο έλεγχος πληρότητας των υποβαλ¬ 
λόμενων φακέλων δικαιολογητικών, καθώς και η διαβί¬ 
βασή τους στην Γνωμοδοτική Επιτροπή της επόμενης 
παραγράφου. 

2. Στο Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης συγκροτείται επταμελής Γνω¬ 
μοδοτική Επιτροπή (Γν. Επ.) αποτελούμενη από τον Προ¬ 
ϊστάμενο της Γενικής Διεύθυνσης στην οποία υπάγεται η 
Διεύθυνση Ασφάλειας και Υγείας στην Εργασία (Δ.Α.Υ.Ε.) 
ως πρόεδρο, δύο υπαλλήλους της ΔΑΥΕ, δύο υπαλλή¬ 
λους του Σώματος Επιθεώρησης Εργασίας (Σ.ΕΠ.Ε.), έναν 
εκπρόσωπο του Πανελλήνιου Ιατρικού Συλλόγου (Π.Ι.Σ.) 
και έναν εκπρόσωπο της Ελληνικής Εταιρείας Ιατρικής 
της Εργασίας και Περιβάλλοντος (Ε.Ε.Ι.Ε.Π.). Τα τακτικά 
και αναπληρωματικά μέλη ορίζονται μετά από πρόταση 
των αντίστοιχων υπηρεσιών,του ΠΙΣ καιτης ΕΕΙΕΠ.Έργο 
της Γνωμοδοτικής Επιτροπής είναι ο έλεγχος και η αξι¬ 
ολόγηση των δικαιολογητικών των αιτούντων ιατρών, 


καθώς και η εισήγηση για την ένταξή τους στον Ειδικό 
Κατάλογο. 

3. Συγκροτείται τριμελής Επιτροπή Ενστάσεων (Ε.Ε.) 
αποτελούμενη από τον πρόεδρο, έναν υπάλληλο της 
ΔΑΥΕ και έναν υπάλληλο του Σ.ΕΠ Έ. Π ρόεδρος της Επι¬ 
τροπής ορίζεται προϊστάμενος Διεύθυνσης του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης ή του Σώματος Επιθεώρησης Εργασίας. 
Για κάθε μέλος της Ε.Ε. ορίζεται και αναπληρωματικό 
μέλος. Έργο της Ε.Ε. είναι η εξέταση ενστάσεων που θα 
υποβληθούν από ιατρούς που δεν εντάχθηκαν στον Ει¬ 
δικό Κατάλογο. 

Άρθρο 4 

Διαδικασία και τρόπος σύνταξης 
του Ειδικού Καταλόγου 

1. Μετά από τη γνωμοδότηση της Γνωμοδοτικής Επι¬ 
τροπής της παρ. 2 του άρθρου 3 συντάσσεται από τη 
Διεύθυνση Ασφάλειας και Υγείας στην Εργασία (Δ.Α.Υ.Ε.) 
ο Ειδικός Κατάλογος των ιατρών. Με όμοια απόφαση εκ- 
δίδεται ο Ειδικός Κατάλογος των ιατρών, ο οποίος αναρ- 
τάται στις ιστοσελίδες του προγράμματος ΔΙΑΥΓΕΙΑ και 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης προς ενημέρωση των ενδιαφε¬ 
ρομένων. Παράρτη μα της απόφασης αυτής περιλαμβά¬ 
νει πίνακα απορριπτέων και λόγους απόρριψης. 

2. Οι ιατροί που δεν εντάχθηκαν στον Ειδικό Κατάλογο 
έχουν δικαίωμα έγγραφης ένστασης που υποβάλλουν, 
εντός δεκαπέντε (15) ημερολογιακών ημερών από την 
ημερομηνία δημοσίευσηςτου Ειδικού Καταλόγου, προς 
την Επιτροπή Ενστάσεων της παρ.3 του άρθρου 3 της 
παρούσας απόφασης. Ο Υπουργός Εργασίας, Κοινωνι¬ 
κής Ασφάλισης και Κοινωνικής Αλληλεγγύης αποφασίζει 
μετά από σχετική εισήγηση της ανωτέρω Επιτροπής. 

Άρθρο 5 

Ειδικότερες προϋποθέσεις 

Στον Ειδικό Κατάλογο καταχωρούνται τα απαραίτητα 
στοιχεία των ιατρών και ειδικότερα: 
α) Ονοματεπώνυμο 
β) Πατρώνυμο 
γ) Ειδικότητα ιατρού 

δ) Ιατρικός Σύλλογος και ο αντίστοιχος αριθμός μη¬ 
τρώου 

ε) Αριθμός Φορολογικού Μητρώου (ΑΦΜ) του ιατρού 
στ) Αριθμός Μητρώου Κοινωνικής Ασφάλισης (ΑΜΚΑ) 
του ιατρού. 

Άρθρο 6 

Προθεσμίες και τρόπος υποβολής 

των αιτήσεων για την εγγραφή των ιατρών 

στον Ειδικό Κατάλογο 

1. Οι ιατροί του άρθρου 2 παρ. 1 που επιθυμούν να 
εγγραφούν στον Ειδικό Κατάλογο πρέπει να υποβάλλουν 
στην υπηρεσία του άρθρου 3 παρ. 1 εντός τριάντα (30) 
ημερολογιακών ημερών από τη δημοσίευση της παρού¬ 
σας απόφασης φάκελο ο οποίος περιλαμβάνει τα εξής: 

α) Αίτηση, υπόδειγμα της οποίας αποτελεί αναπόσπα¬ 
στο μέρος της παρούσας απόφασης 

β) Υπεύθυνη Δήλωση του ν. 1599/1986, με την οποία 
θα δηλώνεται: ί) ότι τα υποβαλλόμενα στοιχεία είναι 
απολύτως ακριβή, ϋ) ότι ο ιατρός είχε ενεργό σύμβαση 
παροχής υπηρεσιών ιατρού εργασίας σε επιχείρηση/εις 
την 15η Μαΐου 2009. 

γ) Πρόσφατη (εκδοθείσα το τελευταίο τρίμηνο) βε¬ 
βαίωση του Ιατρικού Συλλόγου στον οποίο είναι εγγε¬ 
γραμμένοι. 

δ) Ακριβές αντίγραφο σύμβασης/εων με επιχείρηση/ 
εις με τους αντίστοιχους αριθμούς πρωτοκόλλου κατάθε¬ 
σης στην αρμόδια υπηρεσία του Σ.ΕΠ.Ε. ή/και άλλα απο¬ 
δεικτικά στοιχεία (βιβλίο υποδείξεων θεωρημένο από 
το ΣΕΠΕ, φορολογικά στοιχεία όπως δελτία ή τιμολόγια 
παροχής υπηρεσιών, Έντυπο Ε3, κ.λπ.), από τα οποία να 
προκύπτει: ί) απασχόληση σε καθήκοντα ιατρού εργασί¬ 
ας πριν από την 9η Αυγούστου 2005, ϋ) ενεργός σύμβαση 
παροχής υπηρεσιών ιατρού εργασίας σε επιχείρηση/εις 
την 15η Μαΐου 2009. 

ε) Σύμβαση ή άλλη σχέση εργασίας με ασφαλιστικό 
φορέα εάν υφίσταται (άρθρο 29 παρ. 3 του ν. 3996/2011). 

2. Οι ιατροί που δεν κατέχουν τίτλο ειδικότητας πρέπει 
να προσκομίσουν επιπλέον των ανωτέρω δικαιολογητι- 
κών, αντίστοιχα έγγραφα (ακριβή αντίγραφα σύμβασης/ 
εων ή/και άλλα αποδεικτικά στοιχεία) με τα οποία θα 
αποδεικνύεται η άσκηση καθηκόντων ιατρού εργασίας 
συνεχώς επί επτά τουλάχιστον έτη. 

3. Η υποβολή των δικαιολογητικών στην αρμόδια υπη¬ 
ρεσία θα γίνεται μέσω της υπηρεσίας πρωτοκόλλου του 
Υπουργείου (Σταδίου 29,1 ος όροφος) με απευθείας κα¬ 
τάθεση ή θα αποστέλλονται με συστημένη επιστολή ή 
με υπηρεσία ταχυμεταφορών. 

Άρθρο 7 

Τρόπος τήρησης και κάθε άλλο σχετικό θέμα 
που αφορά τον Ειδικό Κατάλογο 

1.0 ειδικός κατάλογος τηρείται με ευθύνη της Δ.Α.Υ.Ε. 
και επικαιροποιείται, ως προς τα στοιχεία του άρθρου 
5 και της περίπτωσης ε) της παρ. 1 του άρθρου 6 της 
παρούσας, βάσει των νεότερων στοιχείων που υποβάλ¬ 
λονται. 

2. Στις περιπτώσεις που συνάπτεται νέα σύμβαση με 
ασφαλιστικό φορέα ο ιατρός υποχρεούται να ενημερώ¬ 
νει άμεσα την αρμόδια Υπηρεσία της παρ. 1 του άρθρου 
3 προσκομίζοντας τα κατά περίπτωση απαραίτητα δικαι- 
ολογητικά (άρθρο 29 παρ. 3 του ν. 3996/2011). 


3. Για την μεταβολή των στοιχείων γνωμοδοτεί η αρ¬ 
μόδια Γν. Επ. και ο επικαιροποιημένος Ειδικός Κατάλογος 
αναρτάται στην ιστοσελίδα του προγράμματος ΔΙΑΥ¬ 
ΓΕΙΑ. 

4. α) Ιατροί οι οποίοι ασκούν καθήκοντα ιατρού ερ¬ 
γασίας σε επιχειρήσεις, δύνανται να παραμείνουν στις 
θέσεις τους έως τη λήξη της ημερομηνίας της σχετικής 
σύμβασης παροχής υπηρεσιών όπως από τις κείμενες 
διατάξεις ορίζεται (κοινή υπουργική απόφαση Υ7α/Γ. Π. 
οικ. 112498/2009). 

β) Οι ιατροί του ειδικού καταλόγου οι οποίοι την 
15-5-2009 είχαν συνάψει σύμβαση αορίστου χρόνου με 
επιχειρήσεις εξακολουθούν να ασκούν τα καθήκοντα του 
ιατρού εργασίας μόνο στις επιχειρήσεις αυτές χωρίς να 
υφίσταται ο περιορισμός της περίπτωσης (α). 

5. Φάκελοι που δεν περιέχουν όλα τα απαραίτητα 
δικαιολογητικά που περιγράφονται στο άρθρο 6 θα 
απορρίπτονται και θα ενημερώνονται σχετικά οι ενδι¬ 
αφερόμενοι για το λόγο απόρριψης. 

6. Η παρούσα απόφαση να αναρτηθεί στην ιστοσελίδα 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης (νννννν.γρΒΚρ.ςιΐ'), στον πίνα¬ 
κα ανακοινώσεων των περιφερειακών υπηρεσιών του 
Σ.ΕΠ.Ε., και να κοινοποιηθεί στον Πανελλήνιο Ιατρικό 
Σύλλογο, στους κατά τόπους Ιατρικούς Συλλόγους της 
χώρας, στην Ελληνική Εταιρεία Ιατρικής της Εργασίας 
και Περιβάλλοντος (Ε.Ε.Ι.Ε.Π.), στο Πανελλήνιο Σωμα¬ 
τείο Ειδικευμένων Ιατρών Εργασίας, στο Σύνδεσμο των 
ΕΞ.Υ.Π.Π. και να ενημερωθούν οι θεσμικοί εκπρόσωποι 
του Συμβουλίου Υγείας και Ασφάλειας των Εργαζομέ¬ 
νων (Σ.Υ.Α.Ε.) και του Συμβουλίου Κοινωνικού Ελέγχου 
Επιθεώρησης Εργασίας (Σ.Κ.Ε.Ε.Ε.). 

7. Όσοι υποβάλλουν τα παραπάνω αιτηθέντα στοι¬ 
χεία σε καμία περίπτωση δεν θεωρείται ότι αυτοδίκαια 
πληρούν τις προϋποθέσεις ένταξης στον ειδικό κατά¬ 
λογο πριν αυτός εκδοθεί όπως ορίζεται στο άρθρο 4. Ο 
κατάλογος αυτός θα συμπεριλάβει όσους πληρούν τα 
σχετικά κριτήρια τα οποία καθορίζονται από την προα- 
ναφερθείσα διαδικασία. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

ΑΙΤΗΣΗ ΕΝΤΑΞΗΣ ΣΤΟΝ ΕΙΔΙΚΟ ΚΑΤΑΛΟΓΟ 

ΤΟΥ ΑΡΘΡ.16. ΠΑΡ.2Α ΤΟΥ ΚΩΔΙΚΑ ΝΟΜΩΝ ΓΙΑ ΤΗΝ ΥΓΕΙΑ ΚΑΙ ΑΣΦΑΛΕΙΑ ΤΩΝ ΕΡΓΑΖΟΜΕΝΩΝ 

Προς: ΔΙΕΥΘΥΝΣΗ ΑΣΦΑΛΕΙΑΣ & ΥΓΕΙΑΣ ΣΤΗΝ ΕΡΓΑΣΙΑ 

ΥΠΟΥΡΓΕΙΟ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ & ΚΟΙΝΩΝΙΚΗΣ ΑΛΛΗΛΕΓΓΥΗΣ 

Επώνυμο:. 

Όνομα:. 

Πατρώνυμο:. 

Ειδικότητα Ιατρού: . 

Ιατρικός Σύλλογος στον οποίο είμαι εγγεγραμμένος/η:. 

Αριθμός Μητρώου Ιατρικού Συλλόγου:. 

Αριθμός Φορολογικού Μητρώου (Α.Φ.Μ.):. 

Αριθμός Μητρώου Κοινωνικής Ασφάλισης (Α.Μ.Κ.Α.):. 

Διεύθυνση επικοινωνίας:. 

Πόλη, Νομός, Τ.Κ. :. 

Τηλέφωνα επικοινωνίας (σταθερό και κινητό):. 

Φαξ:. θ-ΓΠ3ίΙ:. 


ΣΥΝΗΜΜΕΝΑ: 

1. Σύμβαση/εις ή/και άλλα αποδεικτικά στοιχεία (ενεργή σύμβαση την 15 η .05.2009) 


□ 

□ 


(συνημμένα.φύλλα) 

2. Σύμβαση/εις ή και άλλα αποδεικτικά στοιχεία (άσκηση καθηκόντων πριν την 9 η .08.2005) 

(συνημμένα.φύλλα) 

3. Έγγραφο/α που να αποδεικνύει/ουν άσκηση καθηκόντων επί επτά (7) συνεχόμενα έτη, 

για τους ιατρούς χωρίς ειδικότητα (συνημμένα.φύλλα) 

4. Πρόσφατη βεβαίωση Ιατρικού Συλλόγου | | 

5. Σύμβαση ή άλλη σχέση εργασίας με ασφαλιστικό φορέα, εάν υφίσταται |- 1 

6. Υπεύθυνη δήλωση για την ακρίβεια των υποβαλλόμενων στοιχείων & την ενεργό σύμβαση την 15 η .05.2009 | | 


□ 


Τόπος:., Ημερομηνία: 


Ο/Η 

ΑΙΤΩΝ/ΟΥΣΑ 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιανουάριου 2017 
Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

Αριθμ. 2133.2/1273/20 17/9-1-2017 (3) 

Έγκριση του Ειδικού Κανονισμού Λιμένα Ιερισ- 
σού με αριθμ. 29 «Καθορισμός χώρου αγκυρο¬ 
βολιάς στη θαλάσσια περιοχή Νέου Μαρμαρά 
Χαλκιδικής». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) της περίπτωσης (β) του άρθρου 156 του Κώδικα Δημο¬ 
σίου Ναυτικού Δικαίου, που κυρώθηκε με το άρθρο μόνον 
του ν.δ. 187/1973 (Α' 261), όπωςτροποποιήθηκε και ισχύει, 

β) το άρθρο 5 του ν. 4150/2013 «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις» 
(Α' 102), όπως ισχύει, 

γ) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης και Τροφί¬ 
μων. Ανασύσταση του Υπουργείου Ναυτιλίας και Αιγαίου 
και μετονομασίατου σε Υπουργείο Ναυτιλίας και Νησιωτι¬ 
κής Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 
ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργείου 
Παραγωγικής Ανασυγκρότησης, Περιβάλλοντος και Ενέρ¬ 
γειας σε Υπουργείο Περιβάλλοντος και Ενέργειας. Μετα¬ 
φορά Γενικής Γραμματείας Βιομηχανίας στο Υπουργείο 
Οικονομίας, Ανάπτυξης καιΤουρισμού» (Α' 114), 

δ) της περίπτωσης (β) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτιλί¬ 
ας και Αιγαίου» (Α' 170), 

ε) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

στ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Την με αριθμ. πρωτ. 234923 (1003)/28-9-2016 γνώμη 
Περιφερειάρχη Κεντρικής Μακεδονίας / Π.Ε. Χαλκιδικής. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο πρώτο 

Εγκρίνουμε τον πιο κάτω Ειδικό Κανονισμό Λιμένα 
Ιερισσού με αριθμ. 29 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΙΕΡΙΣΣΟΥ 
ΜΕ ΑΡΙΘΜ. 29 

«Καθορισμός χώρου αγκυροβολιάς 
στη θαλάσσια περιοχή Νέου Μαρμαρά 
Χαλκιδικής» 

Ο ΛΙΜΕΝΑΡΧΗΣ ΙΕΡΙΣΣΟΥ 

Έχοντας υπόψη: 

1. Τις διατάξεις: 

α) της περίπτωσης (β) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 (Α' 261), όπως τροποποιήθηκε 
και ισχύει, 


β) του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α'39), 

γ) το άρθρο 5 του ν. 4150/2013 «Ανασυγκρότηση του 
Υπουργείου Ναυτιλίας και Αιγαίου και άλλες διατάξεις» 
(Α' 102), όπως ισχύει, 

δ) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας καιΤουρισμού 
σε Υπουργείο Οικονομίας, Ανάπτυξης καιΤουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114), 

ε) της περίπτωσης (β) της παραγράφου 4 του άρθρου 
15 του π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170), 

στ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Ειδικό Κα¬ 
νονισμό Λιμένα: 

Άρθρο 1 

Όρια ισχύος 

Ο παρών Ειδικός Κανονισμός ισχύει στη θαλάσσια 
περιοχή Νέου Μαρμαρά, δικαιοδοσίας της Λιμενικής 
Αρχής Ιερισσού, όπως αυτή καθορίζεται από τις κείμε¬ 
νες διατάξεις. 

Άρθρο 2 

Όρια αγκυροβολιού 

Επιτρέπεται η αγκυροβολιά των πλοίων στη θαλάσσια 
περιοχή Νέου Μαρμαρά Χαλκιδικής, που περικλείεται 
μεταξύ των στιγμάτων: 

Α) φ: 40° 02,33' Β - λ: 023° 46,33' Α 

Β) φ: 40° 03,25' Β - λ: 023° 45,87' Α 

Γ) φ: 40° 02,47' Β - λ: 023° 44,88' Α 

Άρθρο 3 

Προϋποθέσεις αγκυροβολιάς 

Στην περιοχή αγκυροβολιάς της θαλάσσιας περιοχής 
Νέου Μαρμαρά Χαλκιδικής, όπως αυτή ορίζεται στο 
άρθρο 2, αγκυροβολούν επιβατηγό - τουριστικά πλοία 
(κρουαζιερόπλοια), τα οποία πρόκειται να διενεργήσουν 
αποβίβαση - επιβίβαση επιβατών με προορισμό τα ξενο¬ 
δοχειακά συγκροτήματα της περιοχής ή το λιμένα Νέου 
Μαρμαρά. 

Άρθρο 4 

Διάρκεια παραμονής 

Ο χρόνος παραμονής για τα πλοία του άρθρου 3 
στην περιοχή αγκυροβολιάς του άρθρου 2 δεν μπορεί 

να υπερβαίνει τις δύο (02) ημέρες. Με έγκριση της Λι¬ 
μενικής Αρχής Ιερισσού, σε εξαιρετικές περιπτώσεις, ο 
προαναφερόμενος χρόνος παραμονής δύναται να πα- 
ραταθεί μέχρι τρεις (03) ημέρες, κατόπιν αίτησης των 
ενδιαφερομένων. 

Άρθρο 5 

Υποβολή αίτησης 

Ο ναυτικός πράκτορας, ο πλοιοκτήτης ή ο νόμιμος εκ¬ 
πρόσωπος αυτού υποχρεούται να υποβάλει αίτηση στη 
Λιμενική Αρχή Ιερισσού, τουλάχιστον είκοσι τέσσερις 
(24) ώρες πριν την προσέγγιση του πλοίου στην περιο¬ 
χή αγκυροβολιάς του άρθρου 2, στην οποία αναφέρει 
το χρόνο παραμονής και τον αριθμό των ατόμων που 
πρόκειται να αποβιβαστούν. Η άδεια που χορηγείται 
κοινοποιείται στον ενδιαφερόμενο και στην Λιμενική 
Αρχή Νέου Μαρμαρά. 

Άρθρο 6 

Αριθμός πλοίων 

Στην περιοχή αγκυροβολιάς του άρθρου 2 επιτρέπεται 
η αγκυροβολιά μέχρι δύο (02) πλοίων κάθε φορά. 

Άρθρο 7 

Αγκυροβολιά πλοίων 

1. Η αγκυροβολιά πλοίων στην περιοχή αγκυροβολιάς 
του άρθρου 2 πραγματοποιείται από τους πλοιάρχους 
αυτών, σύμφωνα με το ν.δ. 93/1974 «περί κυρώσεωςτης 
υπογραφείσης εν Λονδίνω Συμβάσεων "περί Διεθνών 
Κανονισμών προς Αποφυγήν Συγκρούσεων εν Θαλάσση, 
1972"» (Α' 293), όπως εκάστοτε ισχύει (εφεξής ΔΚΑΣ '72) 
και τους κανόνες της ναυτικής τέχνης. 

2. Ο πλοίαρχος του πλοίου που αγκυροβολεί στην 
περιοχή αγκυροβολιάς του άρθρου 2 ή ο ναυτικός πρά¬ 
κτορας ή ο εφοπλιστής ή ο πλοιοκτήτης αυτού λαμβάνει 
τα αναγκαία μέτρα, ώστε το πλοίο του να διατηρείται σε 
κατάσταση άμεσης ετοιμότητας για πλου, καθ' όλη τη 
διάρκεια της παραμονής του στο αγκυροβόλιο. 

Άρθρο 8 

Περιορισμός ταχύτητας 

Κάθε πλοίο, που εισέρχεται ή εξέρχεται από την περιοχή 
αγκυροβολιάς του άρθρου 2, οφείλει να πλέει με ταχύτη¬ 
τα ελαττωμένη, όσο οι καιρικές συνθήκες και οι ικανότη¬ 
τες ελιγμών του πλοίου το επιτρέπουν, κατά την κρίση του 
πλοιάρχου. Η ταχύτητα αυτή καταβάλλεται προσπάθεια 
να μην υπερβαίνει τη συνήθη ταχύτητα ασφαλούς διά¬ 
πλου και χειρισμών, προκειμένου να μην προκαλούνται 
προβλήματα στην ομαλή λειτουργία του αγκυροβολιού. 
Η ταχύτητα των πέντε (05) κόμβων αποτελεί πρακτική 
και ασφαλή ενδεικτική ταχύτητα, προς την οποία πρέπει 
να επιδιώκεται η συμμόρφωση, υπό ομαλές συνθήκες. 

Άρθρο 9 

Απαγορεύσεις 

1. Όταν συντρέχουν λόγοι ανωτέρας βίας, επιτρέπεται 
η διέλευση από την περιοχή αγκυροβολιάς του άρθρου 
2, μόνο σε πλοία ολικού μήκους μικρότερου των εκατό 
(100) μέτρων, στην περίπτωση κατά την οποία υπάρ¬ 
χει επιβατηγό-τουριστικό πλοίο (κρουαζιερόπλοιο) στο 
αγκυροβόλιο. Η κίνηση των πλοίων, ανεξαρτήτως σημαί¬ 


ας, και γενικότερα πλωτών μέσων διέπεται από τις διατά¬ 
ξεις του ΔΚΑΣ '72 και γίνεται με τη δέουσα προσοχή και 
ταχύτητα και σύμφωνα με τη ναυτική τέχνη και εμπειρία. 

2. Για λόγους προστασίας του θαλάσσιου περιβάλλο¬ 
ντος, απαγορεύεται στην περιοχή αγκυροβολιάς του 
άρθρου 2: 

α) η μετάγγιση πετρελαιοειδών, 

β) η πετρέλευση των πλοίων, 

γ) οι εργασίες συντήρησης και επισκευής στα αγκυ¬ 
ροβολημένα πλοία, 

δ) η παράδοση/μετάγγιση πετρελαιοειδών, στε¬ 
ρεών απορριμμάτων καθώς και κάθε αποβλήτου, 
που εμπίπτει στο πεδίο εφαρμογής της αριθμ. πρωτ. 
8111.1/41/2009/25-2-2009 κοινής υπουργικής απόφα¬ 
σης (Β' 412). 

3. Όλα τα πλοία που προορίζονται για αγκυροβολιά 
πρέπει: 

α) να είναι εφοδιασμένα και να έχουν σε ισχύ όλα τα 
πιστοποιητικά που προβλέπονται από την κείμενη νο¬ 
μοθεσία και τις διεθνείς συμβάσεις. 

β) να είναι επανδρωμένα με την προβλεπόμενη για 
την κατηγορία τους σύνθεση, σύμφωνα με τις κείμενες 
διατάξεις. 

4. Απαγορεύεται γενικά η αλιεία εντός της περιοχής 
αγκυροβολιάς του άρθρου 2 και η χρήση της περιοχής 
αυτής για παροπλισμό ή αργία πλοίων. 

5. Απαγορεύεται η διενέργεια καταδύσεων αναψυχής 
εντός της περιοχή αγκυροβολιάς του άρθρου 2. 

Άρθρο 10 

Υπεύθυνοι συμμόρφωσης 

Υπεύθυνοι για την τήρηση των διατάξεων του παρό¬ 
ντος Κανονισμού είναι οι πλοίαρχοι και οι κυβερνήτες 
των πλοίων και πλωτών μέσων. 

Άρθρο 11 

Κυρώσεις 

Οι παραβάτες του παρόντος Κανονισμού, η εκτέλεση 
του οποίου ανατίθεται στη Λιμενική Αρχή Ιερισσού, ανε¬ 
ξάρτητα από τυχόν συντρέχουσες ποινικές και αστικές 
ευθύνες, κατά την ισχύουσα νομοθεσία, υπόκεινται και 
στις κυρώσεις του άρθρου 157 του Κώδικα Δημοσίου 
Ναυτικού Δικαίου, που κυρώθηκε μετο άρθρο μόνον του 
ν.δ. 187/1973 (Α' 261), όπως έχει τροποποιηθεί και ισχύει. 

Ιερισσός, 5 Οκτωβρίου 2016 

Ο Λιμενάρχης 

Πλωτάρχης Λ.Σ ΓΙΟΚΟΤΟΣ Ζαφείρης 

Άρθρο δεύτερο 

Έναρξη ισχύος 

Η εφαρμογή του παρόντος Κανονισμού αρχίζει ένα 
(01) μήνα μετά τη δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Ιανουάριου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Τεύχος ΒΊ 57/25.01.2017 


Αριθμ. 416/ Γ7-30 (4) 

Έγκριση, προκήρυξη, ανάθεση, εκτέλεση και κα¬ 
τανομή των δαπανών διενέργειας στατιστικών 
εργασιών για τις ανάγκες των οικονομικών και 
βραχυχρόνιων δεικτών, καθώς και έγκριση χρη¬ 
σιμοποίησης στατιστικών οργάνων και καθορι¬ 
σμός αμοιβής τους, κατά το έτος αναφοράς 2017. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ 38/Α79-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
όπως τροποποιηθείς ισχύει και ειδικότερα της περ. ζ της 
παρ. 1 του άρθρου 14, 

β. του π.δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ.ΕΣΥΕ», 

γ. του ν. 4336/2015, (ΦΕΚ 94/Α714-8-2015), με έναρξη 
ισχύος από 1.1.2016, με θέμα «Συνταξιοδοτικές διατά¬ 
ξεις - Κύρωση του Σχεδίου Σύμβασης Οικονομικής Ενί¬ 
σχυσης από τον Ευρωπαϊκό Μηχανισμό Σταθερότητας 
και ρυθμίσεις για την υλοποίηση της Συμφωνίας Χρημα¬ 
τοδότησης», παράγραφος Δ: Ρυθμίσεις θεμάτων αρμοδι¬ 
ότητας Υπουργείου Οικονομικών, υποπαράγραφος Δ.9 
«Δαπάνες μετακινούμενων εντός και εκτός επικράτειας, 

δ. του π.δ. 80/2016 (ΦΕΚ 145/Α75-8-2016) «Ανάληψη 
υποχρεώσεων από τους διατάκτες», 

ε. της ΓΠ - 400/27-8-2012 (ΦΕΚ 2390/Β728-8-2012) 
απόφασης, με θέμα «Έγκριση Κανονισμού Λειτουργίας 
και Διαχείρισης της Ελληνικής Στατιστικής Αρχής». 

2. Τον Κανονισμό (ΕΕ) του Ευρωπαϊκού Κοινοβουλίου 
και του Συμβουλίου με αριθμ. 2016/792 της 11 ης Μάί'ου 
2016 (1-135/24-5-2016) «για τους εναρμονισμένους δεί¬ 
κτες τιμών καταναλωτή και τον δείκτη τιμών κατοικιών 
και την κατάργηση του Κανονισμού (ΕΚ) αριθμ. 2494/95 
του Συμβουλίου», τον Κανονισμό (ΕΚ) του Συμβουλίου, 
με αριθμ. 1165 της 19ης Μάί'ου 1998 (Ε-162/5-6-1998), 
«περί βραχυπροθέσμων στατιστικών», καθώς και τον 
Κανονισμό (ΕΚ) του Κοινοβουλίου και του Συμβουλίου, 
με αριθμ. 1158 της 6ης Ιουλίου 2005 (Ε-191/22-7-2005), 
που τροποποιεί και συμπληρώνει τον αναφερόμενο Κα¬ 
νονισμό 1165/98. 

3. Την αριθμ. απόφαση 84/Α2-35/3-1-2017 με α/α 16 
έγκρισης δέσμευσης πίστωσης για την πληρωμή της δα¬ 
πάνης σε βάρος της πίστωσης του ΚΑΕ 0429 του προϋ¬ 
πολογισμού της ΕΑΣΤΑΤ οικονομικού έτους 2017 και την 
αριθμ. απόφαση 228/Α2-145/10-1 -2017 προέγκρισης 
πίστωσης για την πληρωμή της δαπάνης σε βάρος της 
πίστωσης του ΚΑΕ 0429 του προϋπολογισμού της ΕΛ- 
ΣΤΑΤ οικονομικού έτους 2018. 

4. Το γεγονός ότι από τις διατάξεις της απόφασης 
αυτής προκαλείται δαπάνη ύψους τριακοσίων εβδομή¬ 
ντα τριών χιλιάδων πεντακοσίων πενήντα ένα ευρώ και 
ογδόντα ενός λεπτών (373.551,81) για το οικονομικό 
έτος 2017, συμπεριλαμβανομένου του αναλογούντος 
ΦΠΑ όπου προκύψει, η οποία θα βαρύνει τις πιστώσεις 
του προϋπολογισμού εξόδων της ΕΑΣΤΑΤ, ΚΑΕ 0429 και 


ύψους τεσσάρων χιλιάδων εξακοσίων είκοσι ένα ευρώ 
και εξήντα εννέα λεπτών (4.621,69) για το οικονομικό 
έτος 2018, συμπεριλαμβανομένου του αναλογούντος 
ΦΠΑ όπου προκύψει, η οποία θα βαρύνει τις πιστώσεις 
του προϋπολογισμού εξόδων της ΕΑΣΤΑΤ, ΚΑΕ 0429, 
αποφασίζουμε: 

1. α) Εγκρίνουμε και προκηρύσσουμε την εκτέλεση 
των στατιστικών εργασιών που απαιτούνται για την κα¬ 
τάρτιση των οικονομικών και βραχυχρόνιων δεικτών, 
έτους αναφοράς 2017. 

β) Αναθέτουμε στη Διεύθυνση Οικονομικών και Βραχυ¬ 
χρόνιων Δεικτών της ΕΑΣΤΑΤ, τη διενέργεια των ερευνών 
για την κατάρτιση των οικονομικών και βραχυχρόνιων 
δεικτών, αρμοδιότητάςτης, κατά το έτος 2017 και 2018. 

2. Σκοπός της κατάρτισης των οικονομικών και βραχυ¬ 
χρόνιων δεικτών, στο πλαίσιο εφαρμογής και των σχε¬ 
τικών Κανονισμών της ΕΕ, είναι η παρακολούθηση των 
οικονομικών εξελίξεων στη Χώρα. 

3. Οι έρευνες που θα διεξαχθούν για την κατάρτιση των 
οικονομικών και βραχυχρονίων δεικτών κατά το έτος 
2017 και κατά το έτος 2018, είναι οι εξής: 

Μηνιαίες έρευνες με περίοδο αναφοράς Ιανουάριος 
2017 - Δεκέμβριος 2017 και περίοδο διεξαγωγής Ιανου¬ 
άριος 2017 - Δεκέμβριος 2017: 
α) Δείκτης τιμών καταναλωτή, 
β) Έρευνα ενοικίων κατοικιών για τις ανάγκες υπολο¬ 
γισμού του δείκτη τιμών καταναλωτή. 

Μηνιαίες έρευνες με περίοδο αναφοράς Ιανουάριος 
2017 - Δεκέμβριος 2017 και περίοδο διεξαγωγής Φε¬ 
βρουάριος 2017 - Ιανουάριος 2018: 

γ) Δείκτες τιμών εισροών και εκροών στη γεωργία - 
κτηνοτροφία. 

δ) Δείκτης τιμών παραγωγού στη βιομηχανία, 
ε) Δείκτης τιμών εισαγωγών στη βιομηχανία 
στ) Δείκτης κύκλου εργασιών στο λιανικό εμπόριο, 
ζ) Δείκτης βιομηχανικής παραγωγής, 
η) Δείκτης κύκλου εργασιών στη βιομηχανία. 
Τριμηνιαίες έρευνες με περίοδο αναφοράς α", β', γ' 
και δ' τρίμηνο 2017 και περίοδο διεξαγωγής Απρίλιος 
2017-Μάρτιος 2018: 

θ) Δείκτης τιμών παραγωγού στις υπηρεσίες, 
ι) Δείκτης κύκλου εργασιών στο χονδρικό εμπόριο, 
ια) Δείκτης κύκλου εργασιών στον τομέα των αυτο¬ 
κινήτων. 

ιβ) Δείκτης απασχολούμενων ατόμων στο λιανικό 
εμπόριο. 

4. Για την κατάρτιση των ανωτέρω δεικτών απαιτού¬ 
νται οι ακόλουθες εργασίες: 

α) Οργάνωση και μεθοδολογικός σχεδιασμός. 
β) Συλλογή και έλεγχος των σχετικών στοιχείων, 
γ) Μηχανογραφική επεξεργασία δεδομένων και υπο¬ 
λογισμός δεικτών. 

δ) Έκδοση προβλεπόμενων ενημερωτικών δελτίων 
τύπου, πινάκων και δημοσιευμάτων. 

5. Ερευνώμενη μονάδα είναι, κατά περίπτωση, η επιχεί¬ 
ρηση, το κατάστημα ή το νοικοκυριό. Οι καταρτιζόμενοι 
δείκτες καλύπτουν το σύνολο της Χώρας και τα σχετικά 
αποτελέσματα ανακοινώνονται, κατά περίπτωση, ανά 
μήνα ή τρίμηνο. 

6. Για τη διενέργεια και την ολοκλήρωση των ανωτέρω 
στατιστικών εργασιών, μετά από κατάλληλη εκπαίδευση, 
θα χρησιμοποιηθούν τα εξής στατιστικά όργανα: 

α) Υπάλληλοι της ΕΛΣΤΑΤ μόνιμοι και με σύμβαση Ι.Δ. 
αορίστου χρόνου, με δυνατότητα μετακίνησης εντός και 
εκτός έδρας. 

β) Ιδιώτες - συνεργάτες, μέχρι 450, για τη συλλογή των 
ερωτηματολογίων. 

7. Καθορίζουμε την αμοιβή των ιδιωτών - συνεργατών 
(συμπεριλαμβανομένου του ΦΠΑ όπου προκύψει) που 
θα απασχοληθούν για τη συλλογή των απαιτούμενων 
στοιχείων, κατά πλήρως και ορθά συμπληρωμένο ερω¬ 
τηματολόγιο, ως εξής: 

α) Δείκτης Τιμών Καταναλωτή: 0,59 ευρώ για κάθε συλ- 
λεγόμενη τιμή που συμπληρώνεται στο ειδικό έντυπο/ 
ερωτηματολόγιο για την έρευνα του δείκτη τιμών κα¬ 
ταναλωτή, 

541.000 τιμές X 0,59 ευρώ = 319.190,00 ευρώ, κατά 
το έτος 2017. 

β) "Ερευνα ενοικίων κατοικιών: 4,04 ευρώ για κάθε 
ερωτηματολόγιο της έρευνας τιμών ενοικίων κατοικι¬ 
ών για τις ανάγκες υπολογισμού του δείκτη τιμών κα¬ 
ταναλωτή, 

4.750 ερωτηματολόγια X 4,04 ευρώ = 19.190,00 ευρώ, 
κατά το έτος 2017. 

γ) Δείκτες τιμών εισροών και εκροών στη γεωργία - 
κτηνοτροφία: 0,65 ευρώ για κάθε συλλεγόμενη τιμή που 
συμπληρώνεται στο ειδικό έντυπο/ερωτηματολόγιο για 
την έρευνα των δεικτών τιμών εισροών και εκροών στη 
γεωργία - κτηνοτροφία, 

19.000 τιμές X 0,65 ευρώ = 12.350,00 ευρώ, κατά το 
έτος 2017. 

1.600 τιμές X 0,65 ευρώ = 1.040,00 ευρώ, κατά το έτος 
2018. 

δ) Δείκτης τιμών παραγωγού στη βιομηχανία: 0,65 
ευρώ για κάθε συλλεγόμενη τιμή που συμπληρώνεται 
στο ειδικό έντυπο/ερωτηματολόγιο για την έρευνα του 
δείκτη τιμών παραγωγού στη βιομηχανία, 

4.217 τιμές X 0,65 ευρώ = 2.741,05 ευρώ, κατά το έτος 

2017. 

383 τιμές X 0,65 ευρώ = 248,95 ευρώ, κατά το έτος 

2018. 

ε) Δείκτης τιμών εισαγωγών στη βιομηχανία: 0,65 ευρώ 
για κάθε συλλεγόμενη τιμή που συμπληρώνεται στο ει¬ 
δικό έντυπο/ερωτηματολόγιο για την έρευνα του δείκτη 
τιμών εισαγωγών στη βιομηχανία, 

4.675 τιμές X 0,65 ευρώ = 3.038,75 ευρώ, κατά το έτος 

2017. 

425 τιμές X 0,65 ευρώ = 276,25 ευρώ, κατά το έτος 

2018. 

στ) Δείκτης κύκλου εργασιών στο λιανικό εμπόριο: 
4,04 ευρώ για κάθε ερωτηματολόγιο της έρευνας του 
δείκτη κύκλου εργασιών στο λιανικό εμπόριο, 

2.292 ερωτηματολόγια X 4,04 ευρώ = 9.259,68 ευρώ, 
κατά το έτος 2017. 

208 ερωτηματολόγια X 4,04 ευρώ = 840,32 ευρώ, κατά 
το έτος 2018. 

ζ) Δείκτης βιομηχανικής παραγωγής: 4,73 ευρώ για 


κάθε ερωτηματολόγιο της έρευνας του δείκτη βιομη¬ 
χανικής παραγωγής, 

184 ερωτηματολόγια X 4,73 ευρώ = 870,32 ευρώ, κατά 
το έτος 2017. 

16 ερωτηματολόγια X 4,73 ευρώ = 75,68 ευρώ, κατά 
το έτος 2018. 

η) Δείκτης κύκλου εργασιών στη βιομηχανία: 4,73 
ευρώ για κάθε ερωτηματολόγιο της έρευνας του δείκτη 
κύκλου εργασιών στη βιομηχανία, 

138 ερωτηματολόγια X 4,73 ευρώ = 652,74 ευρώ, κατά 
το έτος 2017. 

12 ερωτηματολόγια X 4,73 ευρώ = 56,76 ευρώ, κατά 
το έτος 2018. 

θ) Δείκτης τιμών παραγωγού στις υπηρεσίες: 4,73 
ευρώ για κάθε ερωτηματολόγιο της έρευνας του δείκτη 
τιμών παραγωγού στις υπηρεσίες, 

150 ερωτηματολόγια X 4,73 ευρώ = 709,50 ευρώ, κατά 
το έτος 2017. 

50 ερωτηματολόγια X 4,73 ευρώ = 236,50 ευρώ, κατά 
το έτος 2018. 

ι) Δείκτης κύκλου εργασιών στο χονδρικό εμπόριο: 
4,04 ευρώ για κάθε ερωτηματολόγιο της έρευνας του 
δείκτη κύκλου εργασιών στο χονδρικό εμπόριο, 

225 ερωτηματολόγια X 4,04 ευρώ = 909,00 ευρώ, κατά 
το έτος 2017. 

75 ερωτηματολόγια X 4,04 ευρώ = 303,00 ευρώ, κατά 
το έτος 2018. 

ια) Δείκτης κύκλου εργασιών στον τομέα των αυτοκι¬ 
νήτων: 4,04 ευρώ για κάθε ερωτηματολόγιο της έρευνας 
του δείκτη κύκλου εργασιών στον τομέα της εμπορίας 
των αυτοκινήτων, 

188 ερωτηματολόγια X 4,04 ευρώ = 759,52 ευρώ, κατά 
το έτος 2017. 

62 ερωτηματολόγια X 4,04 ευρώ = 250,48 ευρώ, κατά 
το έτος 2018. 

ιβ) Δείκτης απασχολούμενων ατόμων στο λιανικό 
εμπόριο: 3,45 ευρώ για κάθε ερωτηματολόγιο της έρευ¬ 
νας του δείκτη απασχολούμενων ατόμων στο λιανικό 
εμπόριο, 

1.125 ερωτηματολόγια X 3,45 ευρώ = 3.881,25 ευρώ, 
κατά το έτος 2017. 

375 ερωτηματολόγια X 3,45 ευρώ = 1.293,75 ευρώ, 
κατά το έτος 2018. 

8. Η συνολική δαπάνη ανέρχεται σε τριακόσιες εβδο¬ 
μήντα τρεις χιλιάδες πεντακόσια πενήντα ένα ευρώ και 
ογδόντα ένα λεπτά (373.551,81) για το έτος 2017 και σε 
τέσσερις χιλιάδες εξακόσια είκοσι ένα ευρώ και εξήντα 
εννέα λεπτά (4.621,69) για το έτος 2018 και θα βαρύνει 
τον ΚΑΕ 0429. 

9.0 ορισμός των ανωτέρω οργάνων θα γίνει με από¬ 
φαση του Προέδρου της ΕΛΣΤΑΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιανουάριου 2017 

Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην Φ.21250/52167/Δ9/13645/29-12-2016 απόφαση 
του Υφυπουργού Εργασίας, Κοινωνικής Ασφάλισης και 
Κοινωνικής Αλληλεγγύης που δημοσιεύθηκε στο ΦΕΚ 
4317/30-12-2016 (τ.Β') διορθώνονται στον πίνακα: 
α) στη σελίδα 43451, στον α/α 12, στη 3η στήλη, 
το εσφαλμένο: «Β'» 
στο ορθό: «Α'», 


β) στη σελίδα 43452, στον α/α 21, στην 3η στήλη, 
το εσφαλμένο: «Γ'» 
στο ορθό: «Β'», 

γ) στη σελίδα 43452, στον α/α 35, στην 4η στήλη, 
το εσφαλμένο: «ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ» 
στο ορθό: «ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ». 

(Από το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 
























